10 लाख के पुराने नोटों के साथ तीन गिरफ्तार
सराफा में रुपए एक्सचेंज कराने जा रहे थे पकड़े गए
भास्कर संवाददाता | इंदौर
जूनी इंदौर पुलिस ने 10 लाख के पुराने नोट के साथ तीन युवकों को गिरफ्तार किया है। पकड़े गए आरोपियों से 500-500 के पुराने नोट जब्त हुए हैं। तीनों नोटों को एक्सचेंज करवाने की फिराक में घूम रहे थे। पुलिस ने चेकिंग के दौरान उन्हें गिरफ्तार किया।
सीएसपी जूनी इंदौर शशिकांत कनकने ने बताया कि पकड़े गए आरोपियों के नाम कुणाल देसाई निवासी महालक्ष्मी नगर, वसीम निवासी खजराना और निशांत पाटीदार निवासी कनाड़िया रोड हैं। जो रुपए मिले हैं वह कुणाल के बताए जा रहे हैं। कुणाल पीथमपुर में एक निजी कंपनी में गाड़ियों के चेचिस बनाने का काम करता है। उसने एमबीए किया है। शेष|पेज 6 पर
जॉब के अलावा वह कुछ बड़ी कंपनियों के लिए हॉस्पिटेलिटी का भी काम करता है। पिछले कुछ समय में उसने 13 लाख की अतिरिक्त कमाई की थी। यह रुपए उसने घर में स्टॉक कर रखे थे। नोटबंदी के बाद वह 3 लाख रुपए तो एक्सचेंज करवा चुका था, लेकिन 10 लाख रुपए रह गए थे। कुछ दिन पहले उसने इन्हें एक्सचेंज करवाने के लिए शेयर कारोबारी अपने दोस्त निशांत और वसीम से संपर्क किया। इन दोनों ने उसे 3 लाख में 10 लाख के नोट एक्सचेंज करवाने की बात कही और सराफा में ऐसे किसी शख्स के बारे में बताया, जो पुराने नोट एक्सचेंज कराता है। कुणाल ने उसके मोबाइल नंबर पर बात भी की। इसी सिलसिले में तीनों रुपए लेकर घूम रहे थे, तभी जूनी इंदौर पुलिस ने उन्हें गिरफ्तार किया। पुलिस मोबाइल नंबर के आधार पर सराफा वाले व्यक्ति को तलाश रही है।
जूनी इंदौर थाने पर तीनों आरोपी।
पूछा- क्यों न सबको 31 मार्च तक पुराने नोट जमा करवाने दें
केंद्र-आरबीआई को सुप्रीम कोर्ट का नोटिस
hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva